turjo4nis/wikipedia-bn-dump-20250701 huggingface dataset:
শরীফপুর ইউনিয়ন, আশুগঞ্জ

শরীফপুর বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।
দরবার শরীফ : মাওলা আলী শাহী পাক দরবার শরীফ,শরীফপুর,আশুগঞ্জ

আয়তন 
শরীফপুর ইউনিয়নের আয়তন ১,৫৯০ একর (৬.৪৩ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী শরীফপুর ইউনিয়নের মোট জনসংখ্যা ১৩,৫৪৫ জন। এর মধ্যে পুরুষ ৬,২৫০ জন এবং মহিলা ৭,২৯৫ জন। মোট পরিবার ২,৬০৬টি। জনসংখ্যার ঘনত্ব প্রতি বর্গ কিলোমিটারে প্রায় ২,১০৫ জন।

ইতিহাস 
শরীফপুর ইউনিয়ন পূর্বে শরীফপুর পূর্ব ইউনিয়ন নামে পরিচিত ছিল।

অবস্থান ও সীমানা 
আশুগঞ্জ উপজেলার দক্ষিণাংশে শরীফপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পূর্বে তারুয়া ইউনিয়ন, উত্তরে আড়াইসিধা ইউনিয়ন ও লালপুর ইউনিয়ন, পশ্চিমে লালপুর ইউনিয়ন এবং দক্ষিণে নবীনগর উপজেলার কৃষ্ণনগর ইউনিয়ন ও বড়াইল ইউনিয়ন অবস্থিত।

প্রশাসনিক কাঠামো 
শরীফপুর ইউনিয়ন আশুগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
 দক্ষিণ তারুয়া
 খোলাপাড়া
 টংগীপাড়া
 লামা শরীফপুর
 শরীফপুর
<ref
name="sharifpurup.brahmanbaria.gov.bd"></ref>

শিক্ষা ব্যবস্থা 
২০১১ সালের আদমশুমারি অনুযায়ী শরীফপুর ইউনিয়নের সাক্ষরতার হার ৫১.৪%। এ ইউনিয়নে ১টি মাধ্যমিক বিদ্যালয়, ২ টি দাখিল মাদ্রাসা ও ৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 শাহ্ ফরাছত আলী উচ্চ বিদ্যালয়

মাদ্রাসা

 খোলাপাড়া উমেদ আলী শাহ দাখিল মাদ্রাসা

 শরীফপুর ইসলামিয়া দাখিল মাদ্রাসা

প্রাথমিক বিদ্যালয়

 খোলাপাড়া  সরকারি প্রাথমিক বিদ্যালয়

 কান্দাপাড়া সরকারি প্রাথমিক বিদ্যালয়
 খোলাপাড়া দক্ষিণ রেজিস্টার্ড প্রাথমিক বিদ্যালয়
 তারুয়া দক্ষিণ সরকারি প্রাথমিক বিদ্যালয়

যোগাযোগ ব্যবস্থা 
শরীফপুর ইউনিয়নে যোগাযোগের প্রধান সড়ক আশুগঞ্জ-শরীফপুর সড়ক। প্রধান যোগাযোগ মাধ্যম সিএনজি চালিত অটোরিক্সা।

খাল ও নদী

হাট-বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি 
 বর্তমান চেয়ারম্যান: সাইফউদ্দিন চৌধুরী

আরও দেখুন 
 আশুগঞ্জ উপজেলা
 আশুগঞ্জ থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

আশুগঞ্জ উপজেলার ইউনিয়ন
সিরাজগঞ্জ-এনায়েতপুর সড়ক

সিরাজগঞ্জ-এনায়েতপুর সড়ক হল সিরাজগঞ্জ শহর হতে বেলকুচি হয়ে এনায়েতপুর সংযোগ করে শাহজাদপুর চলে যাওয়া সড়ক। এই সড়কটি বেলকুচি, এনায়েতপুর, চৌহালি, শাহজাদপুর সহ পাবনার বেশ কিছু অঞ্চলের মানুষের সিরাজগঞ্জে সহ দেশের সকল জেলায় যাতায়েতের প্রধান সড়ক। এই সড়কটিতে বাস, মিনিবাস, মাইক্রোবাস, ট্রাক, পিকআপ, মোটরসাইকেল, বেবীটেক্সী, অটোরিকশা, ভ্যন ইত্যাদি ফিটনেস ও ফিটনেস বিহিন গাড়ি চলাচল করায় প্রায় সময় ঘটে যায় দুর্ঘটনা। প্রায় ২০ কিলোমিটার এই সড়কটিতে ভারী যান ও ধীর গতির হালকা যানবাহন চলাচল কারার জন্য দুই লাইন করার কাজ হাতে নিলেও এখনও তা শেষ হয়নি। এটা সয়দাবাদ উচ্চ বিদ্যালয়ের সামনে দিয়ে চলে গেছে।

ইতিহাস
সিরাজগঞ্জ-এনায়েতপুর সড়কটি মুলত পাকিস্তান সরকারের আমলে বেলকুচি এনায়েতপুর অন্চলকে যমুনা নদীর ভাংঙ্গা থেকে বাচানোর জন্য একটি বড় বাধ নির্মাণ করা হয়েছিলো ।  পরবর্তীতে এই বাধটিকে এলাকার মানুষের সিরাজগঞ্জে যাওয়া আসার জন্য ব্যবহার করতে শুরু করে, এভাবেই এই বাধটি একসময় রাস্তার অপরিনত হয়,এই সড়কটিকে এলাকার মানুষ 'অব্দা নামে চিনে।

রাস্তার বিবরণ
সয়দাবাদ থেকে এনায়েতপুর পর্যন্ত পুরো ১৯ কিলোমিটার জুড়ে গর্ত আর ভাঙা-চোড়া। এতে প্রতিনিয়ত ভোগান্তিতে পড়ছে মানুষ। সিরাজগঞ্জ-এনায়েতপুর সড়কে বিটুমিন কার্পেটিং পাথর উঠে যাওয়ায় অসংখ্য খানাখন্দের সৃষ্টি হয়েছে। এছাড়া পাশাপাশি একই সড়কের পাশ দিয়ে নির্মিত বাইলেন সড়কটির বিভিন্ন অংশ ভেঙে গেছে। এর ফলে বেলকুচি, এনায়েতপুর, শাহজাদপুর ও চৌহালী থানার প্রায় ১২ লাখ মানুষ যাত্রা পথে প্রতিনিয়ত ভোগান্তিতে পড়তে হচ্ছে।

গুরুত্বপূর্ণ স্থাপনা
সিরাজগঞ্জ-এনায়েতপুর রোডে যে সমস্থ গুরুপ্ত পূর্ণ স্থাপনা রয়েছে সেগুলো হলো  :

 সোহাগপুর এস পাইলট মডেল উচ্চ বিদ্যালয়,
 হযরত শাহ সুফি খাজা বাবা ইউনুছ আলী এনায়েতপুরী এর রওজা মোবারক।
 আলহাজ্জ্ব সিদ্দিক উচ্চ বিদ্যালয়
 বেলকুচি কলেজ
 উপজেলা স্বাস্থ্য কমপ্লেক্স, বেলকুচি, সিরাজগঞ্জ 
 বেলকুচি বহুমুখী মহিলা ডিগ্রি কলেজ
 এনায়েতপুর ইসলামিয়া উচ্চ বিদ্যালয়,
 বেতিল উচ্চ বিদ্যালয়,
 খামারগ্রাম ডিগ্রি কলেজ,
 বেতিল নুরানিয়া মাদরাসা,
 যমুনা ডিগ্রি কলেজসহ প্রায় ২৩টি শিক্ষা প্রতিষ্ঠানের শিক্ষার্থীদের নিয়মিত যাতায়াত করতে হয় এই সড়ক দিয়ে।

সীমারেখা 
সিরাজগঞ্জ  সয়দাবাদ মোড় থেকে বেলকুচি, এনায়েতপুর হয়ে পাচিল  পর্যন্ত এই সড়ক বিস্তৃত।

দুর্ঘটনা
 সিরাজগঞ্জে সড়ক দুর্ঘটনায় মেডিকেল ছাত্রীসহ দুজন নিহত।  
রাস্তা পার হওয়ার সময় গতকাল বৃহস্পতিবার বাসের ধাক্কায় পাঁচ বছরের এক শিশু ও তার বড় বোন নিহত হয়েছে। 
 সিরাজগঞ্জের বেলকুচিতে সড়ক দুর্ঘটনায় অজ্ঞাত ১ যুবক নিহত হয়েছে। ১০ সেপ্টেম্বর ২০১৮  সোমবার বেলা ১১টার সময় বেলকুচি উপজেলার আমবাড়িয়া এলাকায় চলন্ত একটি সিএনজি গাড়ীর সামনের চাকা খুলে যাওয়ায় এই দূর্ঘনা ঘটে। এতে গাড়ীর সামনের সিটে বসে থাকা এক যাত্রী অজ্ঞাত(২৫) যুবক ঘটনাস্থলে নিহত হয়। এবং নারীসহ ৩ জন আহত হয়েছে। 
 ৬ আগস্ট রবিবার  দুপুর সাড়ে ১২টার দিকে সিরাজগঞ্জ-এনায়েতপুর সড়কে এনায়েতপুরে বাসচাপায় তিনজন নিহত হয়েছেন। এ ঘটনায় আহত হয়েছেন আরও পাঁচজন।

আরও দেখুন
 সিরাজগঞ্জ জেলা  
 বেলকুচি উপজেলা
 এনায়েতপুর
 সিরাজগঞ্জ এক্সপ্রেস

তথ্যসূত্র

বহিঃসংযোগ 
 সিরাজগঞ্জ জেলা অফিসিয়াল ওয়েবসাইট।

বাংলাদেশের সড়ক
আব্দুল ওয়াহহাব মিঞা

বিচারপতি মোহাম্মদ আব্দুল ওয়াহহাব মিঞা (জন্ম: ১১ নভেম্বর ১৯৫১, জামালপুর, মাদারগঞ্জ, ২ নং কডুইচুড়া, মহিষবাথান) বাংলাদেশের একজন প্রখ্যাত আইনবিদ ও বাংলাদেশ সুপ্রিম কোর্টের আপিল বিভাগের একজন সাবেক বিচারপতি যিনি বাংলাদেশের প্রধান বিচারপতি হিসেবে দায়িত্ব পালন করেছেন। সাবেক প্রধান বিচারপতি সুরেন্দ্র কুমার সিনহার ছুটি জনিত ও পরবর্তীতে পদত্যাগ জনিত কারণে প্রধান বিচারপতি পদ শূন্য হওয়ার পর ভারপ্রাপ্ত হিসেবে তিনি বাংলাদেশের প্রধান বিচারপতির পদে আসীন ছিলেন।

জন্ম ও শিক্ষাজীবন 
আব্দুল ওয়াহহাব মিঞা ১৯৫১ সালের ১১ নভেম্বর জামালপুর জেলার মাদারগঞ্জের মহিষবাথান গ্রামে জন্মগ্রহণ করেন। তিনি ঢাকা বিশ্ববিদ্যালয় এর অধীনে স্নাতক ও এলএল.বি সম্পন্ন করেন।

কর্মজীবন 
বিচারপতি মোহাম্মদ আবদুল ওয়াহ্হাব মিঞা ১৯৭৪ সালে জেলা আদালতের আইনজীবী হিসেবে কর্মজীবন শুরু করেন। তিনি ১৯৭৬ সালে সুপ্রিম কোর্টের হাইকোর্ট বিভাগ ও ১৯৮২ সালে আপিল বিভাগের আইনজীবী হিসেবে তালিকাভুক্ত হন এবং পরবর্তীকালে আপিল বিভাগের জ্যেষ্ঠ আইনজীবী হিসেবে তালিকাভুক্ত হন। তিনি ১৯৮৮-১৯৯০ সাল পর্যন্ত বাংলাদেশ সুপ্রিম কোর্ট আইনজীবী সমিতির সাধারণ সম্পাদক হিসেবে দায়িত্ব পালন করেন।
তিনি ২৪ অক্টোবর, ১৯৯৯ সালে হাইকোর্ট বিভাগের অতিরিক্ত বিচারক হিসেবে নিয়োগ লাভ করেন। পরবর্তীতে হাইকোর্ট বিভাগের অতিরিক্ত বিচারক থেকে স্থায়ী বিচারকে উন্নীত হন ২৪ অক্টোবর, ২০০১ সালে। ২৩ ফেব্রুয়ারি, ২০১১ সালে তিনি মহামান্য সুপ্রিম কোর্টের আপিল বিভাগের বিচারপতি হিসেবে উন্নীত হন। সাবেক প্রধান বিচারপতি সুরেন্দ্র কুমার সিনহার ছুটি ও পদত্যাগের কারণে তিনি ভারপ্রাপ্ত হিসেবে ১২ নভেম্বর, ২০১৭ সালে বাংলাদেশের প্রধান বিচারপতি হিসেবে দায়িত্ব গ্রহণ করেন ও ১ ফেব্রুয়ারি ২০১৮ সাল পর্যন্ত প্রধান বিচারপতি হিসেবে দায়িত্ব পালন করেন। ২ ফেব্রুয়ারি, ২০১৮ সালে তিনি আপিল বিভাগের বিচারপতি পদ থেকে স্বেচ্ছায় অবসর গ্রহণ করে দীর্ঘ বিচারিক জীবনের ইতি টানেন। ২০১৯ সাল থেকে তিনি ঢাকার নর্থ সাউথ বিশ্ববিদ্যালয়ের আইন বিভাগে অধ্যাপনায় নিয়োজিত আছেন।

তথ্যসূত্র 

১৯৫১-এ জন্ম
জীবিত ব্যক্তি
বাংলাদেশী বিচারক
বাংলাদেশের প্রধান বিচারপতি
বাংলাদেশের সুপ্রীম কোর্টের বিচারপতি
২১শ শতাব্দীর বাংলাদেশী বিচারক
জর্জ সি. স্কট

জর্জ ক্যাম্পবেল স্কট (; ১৮ অক্টোবর ১৯২৭ - ২২ সেপ্টেম্বর ১৯৯৯) হলেন একজন মার্কিন অভিনেতা, পরিচালক ও প্রযোজক। তিনি মঞ্চে তার কাজের জন্য সর্বাধিক পরিচিত। তার অভিনীত উল্লেখযোগ্য চলচ্চিত্র ভূমিকা হল স্ট্যানলি কুবরিকের ডক্টর স্ট্রেঞ্জলাভ অর: হাউ আই লার্ন্ডস টু স্টপ ওরিং অ্যান্ড লাভ দ্য বম্ব (১৯৬৪)-এ জেনারেল বাক টারগিডসন, ফ্রাংকলিন স্ক্যাফনারের প্যাটন (১৯৭০)-এ জেনারেল জর্জ এস. প্যাটন এবং ক্লাইভ ডোনারের আ ক্রিসমাস ক্যারল (১৯৮৪)-এ এবেনেজার স্ক্রুজ।

তিনি প্রথম অভিনেতা যিনি শ্রেষ্ঠ অভিনেতার জন্য একাডেমি পুরস্কার (১৯৭০ সালে প্যাটন-এর জন্য) লাভের পর তা প্রত্যাখ্যান করেন এবং একাডেমি অব মোশন পিকচার আর্টস অ্যান্ড সায়েন্সেসকে মাস খানেক পূর্বে সতর্ক করে বলেন তিনি এই পুরস্কার জিতলে তার দার্শনিক দৃষ্টিকোণ থেকে এই কাজ করবেন। তিনি মনে করেন সকল ধরনের নাট্যধর্মী কাজই অদ্বিতীয়তম এবং একটি অপরটির সাথে তুলনাযোগ্য নয়।

তথ্যসূত্র

বহিঃসংযোগ

 
 
 

১৯২৭-এ জন্ম
১৯৯৯-এ মৃত্যু
২০শ শতাব্দীর মার্কিন অভিনেতা
ওয়েস্টউড ভিলেজ মেমোরিয়াল পার্ক সেমেটারিতে সমাহিত
ভার্জিনিয়ার অভিনেতা
ভার্জিনিয়ার চলচ্চিত্র পরিচালক
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন টেলিভিশন অভিনেতা
মার্কিন নাস্তিক
মার্কিন মঞ্চ অভিনেতা
মিজুরি বিশ্ববিদ্যালয়ের প্রাক্তন শিক্ষার্থী
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
অডিওবই পাঠক
জার্মান বংশোদ্ভূত মার্কিন ব্যক্তি
মার্কিন কণ্ঠাভিনেতা
মার্থা স্কট

মার্থা এলেন স্কট (; ২২ সেপ্টেম্বর ১৯১২ - ২৮ মে ২০০৩) ছিলেন একজন মার্কিন অভিনেত্রী। তিনি ১৯৩৮ সালে ব্রডওয়ে মঞ্চে থর্নটন ওয়াইল্ডারের মূল আওয়ার টাউন মঞ্চনাটকে এমিল ওয়েব চরিত্রে অভিনয় করেন এবং ১৯৪০ সালে এই নাটকের চলচ্চিত্ররূপে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরবর্তীকালে তিনি সেসিল বি. ডামিলের দ্য টেন কমান্ডমেন্টস (১৯৫৬) ও উইলিয়াম ওয়াইলারের বেন-হার (১৯৫৯), এ দুটি চলচ্চিত্রে চার্লটন হেস্টনের অভিনীত চরিত্রের মায়ের ভূমিকায় অভিনয় করেন।

প্রারম্ভিক জীবন
স্কট ১৯১২ সালের ২১শে সেপ্টেম্বর মিজুরির জেমসপোর্টে জন্মগ্রহণ করেন। তার মাতা লেথা (প্রদত্ত নাম: ম্যাককিনলি) এবং পিতা ওয়াল্টার আলভা স্কট ছিলেন একজন প্রকৌশলী ও গ্যারেজের মালিক। তার মাতা মার্কিন যুক্তরাষ্ট্রের রাষ্ট্রপতি উইলিয়াম ম্যাককিনলির চাচাতো বোন। স্কট পরিবার জেমসপোর্টে বসবাস করতেন এবং মার্থার যখন ১৩ বছর বয়স তখন তারা মিজুরির কানসাস সিটিতে এবং পরে মিশিগানের ডেট্রয়েটে চলে যান। হাই স্কুল জীবনে তিনি অভিনয়ের প্রতি আকৃষ্ট হন এবং মিশিগান বিশ্ববিদ্যালয়ে পড়াকালীন এই আগ্রহ আরও বৃদ্ধি পায়। তিনি এই বিশ্ববিদ্যালয় থেকে শিক্ষকতার সনদ এবং ১৯৩৪ সালে নাট্যকলায় স্নাতক ডিগ্রি অর্জন করেন।

তথ্যসূত্র

বহিঃসংযোগ

 
 
 

১৯১২-এ জন্ম
২০০৩-এ মৃত্যু
২০শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মিজুরির অভিনেত্রী
মিশিগান বিশ্ববিদ্যালয়ের প্রাক্তন শিক্ষার্থী
মার্কিন বেতার অভিনেত্রী
ক্যালিফোর্নিয়ার ডেমোক্র্যাট
২১শ শতাব্দীর মার্কিন নারী
জন হাউজম্যান

জন হাউজম্যান (; জন্ম: জাক হাউসমান, ২২ সেপ্টেম্বর ১৯০২ - ৩১ অক্টোবর ১৯৮৮) ছিলেন একজন ব্রিটিশ মার্কিন অভিনেতা ও প্রযোজক। ফেডেরাল থিয়েটার প্রজেক্টে সিটিজেন কেইন চলচ্চিত্রে পরিচালক অরসন ওয়েলসের সাথে তার যুগলবন্দী এবং দ্য ব্লু ডালিয়া চলচ্চিত্রে লেখক রেমন্ড চ্যান্ডলারের সাথে তার যুগলবন্দীর জন্য তিনি সর্বাধিক পরিচিতি অর্জন করেন। তিনি দ্য পেপার চেজ (১৯৭৩) চলচ্চিত্রে প্রফেসর চার্লস ডব্লিউ. কিংসফিল্ড চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন। তিনি ১৯৭৮ সালে এই চলচ্চিত্রের টেলিভিশন ধারাবাহিক উপযোগকরণে একই চরিত্রে অভিনয় করেন।

তথ্যসূত্র

বহিঃসংযোগ

 
 

১৯০২-এ জন্ম
১৯৮৮-এ মৃত্যু
২০শ শতাব্দীর ব্রিটিশ অভিনেতা
২১শ শতাব্দীর মার্কিন অভিনেতা
আইরিশ বংশোদ্ভূত রোমানীয় ব্যক্তি
ইহুদি বংশোদ্ভূত ব্রিটিশ ব্যক্তি
ইহুদি বংশোদ্ভূত রোমানীয় ব্যক্তি
ওয়েলসীয় বংশোদ্ভূত রোমানীয় ব্যক্তি
ব্রিটিশ চলচ্চিত্র অভিনেতা
ব্রিটিশ চলচ্চিত্র প্রযোজক
ব্রিটিশ বংশোদ্ভূত মার্কিন ব্যক্তি
ব্রিটিশ বংশোদ্ভূত রোমানীয় ব্যক্তি
ফরাসি বংশোদ্ভূত ব্রিটিশ ব্যক্তি
ফরাসি বংশোদ্ভূত রোমানীয় ব্যক্তি
মার্কিন চলচ্চিত্র অভিনেতা
মার্কিন চলচ্চিত্র প্রযোজক
মার্কিন বেতার প্রযোজক
মার্কিন বেতার লেখক
মার্কিন পুরুষ চিত্রনাট্যকার
মার্কিন মঞ্চ প্রযোজক
মার্কিন যুক্তরাষ্ট্রে ব্রিটিশ অভিবাসী
মার্কিন যুক্তরাষ্ট্রে রোমানীয় অভিবাসী
যুক্তরাজ্যে রোমানীয় অভিবাসী
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
২০শ শতাব্দীর মার্কিন চিত্রনাট্যকার
যুক্তরাজ্যের নাগরিকীকৃত নাগরিক
ক্যালিফোর্নিয়ায় ক্যান্সারে মৃত্যু
আইরিশ বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ লেখক
আর্থার লো

আর্থার লো (; আর্থার লূয়্‌, জন্ম: ২২ সেপ্টেম্বর ১৯১৫ - ১৫ এপ্রিল ১৯৮২) ছিলেন একজন ইংরেজ অভিনেতা। ত্রিশ বছরের অধিক অভিনয় জীবনে তিনি অসংখ্য মঞ্চনাটক, টেলিভিশন নাটক এবং চলচ্চিত্রে অভিনয় করেছেন। তিনি ১৯৬৮ থেকে ১৯৭৭ সাল পর্যন্ত ব্রিটিশ সিটকম ড্যাড্‌স আর্মি-এ ক্যাপ্টেন ম্যানারিং চরিত্রে অভিনয় করে টেলিভিশনে অন্যতম পরিচিত মুখ হয়ে ওঠেন এবং এই কাজের জন্য সাতবার বাফটা পুরস্কারের মনোনয়ন লাভ করেন। তিনি ও লাকি ম্যান! (১৯৭৩) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন।

প্রারম্ভিক জীবন 
লো ১৯১৫ সালের ২২শে সেপ্টেম্বর ডার্বিশায়ারের হেফিল্ডে জন্মগ্রহণ করেন। তার পিতা আর্থার লো সিনিয়র (১৮৮৮-১৯৭১) ও মাতা ম্যারি অ্যানি ফোর্ড (১৮৮৫-১৯৮১)। তার পিতা একটি রেলওয়ে কোম্পানিতে কাজ করতেন এবং বিশেষ রেলের মাধ্যমে উত্তর ইংল্যান্ড ও মিডল্যান্ডে মঞ্চ সফরকারী কোম্পানির এক স্থান থেকে অন্য স্থানে যাতায়াতের দায়িত্বে ছিলেন। আর্থার জুনিয়র ম্যানচেস্টারের লেভেনশুলমের চ্যাপেল স্ট্রিটের চ্যাপেল স্ট্রিট জুনিয়র স্কুলে পড়াশোনা করেন।

তথ্যসূত্র

বহিঃসংযোগ 

 
 
 

১৯১৫-এ জন্ম
১৯৮২-এ মৃত্যু
২০শ শতাব্দীর ইংরেজ অভিনেতা
ইংরেজ কণ্ঠাভিনেতা
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
ইংরেজ সোপ অপেেরা অভিনেতা
ডার্বিশায়ারের অভিনেতা
দ্বিতীয় বিশ্বযুদ্ধে ব্রিটিশ সেনা কর্মকর্তা
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
পল ল্য ম্যাট

পল ল্য ম্যাট (; জন্ম: ২২ সেপ্টেম্বর ১৯৪৫) হলেন একজন মার্কিন অভিনেতা। তিনি আমেরিকান গ্রাফিটি (১৯৭৩) চলচ্চিত্রে অভিনয় করে প্রথম খ্যাতি অর্জন করেন এবং তার এই কাজের জন্য তিনি সমাদৃত হন এবং বর্ষসেরা নবীন অভিনেতা বিভাগে গোল্ডেন গ্লোব পুরস্কার অর্জন করেন। আমেরিকান গ্রাফিটি চলচ্চিত্রে তার অনবদ্য অভিনয়ের পর তিনি আলোহা, ববি অ্যান্ড রোজ (১৯৭৫)-এ প্রধান চরিত্রে অভিনয়ের সুযোগ পান এবং ছবিটি বক্স অফিস হিট হয়।

তিনি পরবর্তীকালে জোনাথন ডেমের হ্যান্ডল উইথ কেয়ার ও মেলভিন অ্যান্ড হাওয়ার্ড চলচ্চিত্রে অভিনয় করেন। শেষোক্ত চলচ্চিত্রে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি দ্য বার্নিং বেড (১৯৮৪) টিভি চলচ্চিত্রে অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কার লাভ করেন।

তথ্যসূত্র

বহিঃসংযোগ

 
 
 

১৯৪৫-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
হিস্পানিক ও লাতিন বংশোদ্ভূত মার্কিন ব্যক্তি
ভিয়েতনাম যুদ্ধের মার্কিন সামরিক কর্মকর্তা
মার্কিন চলচ্চিত্র অভিনেতা
মার্কিন টেলিভিশন অভিনেতা
গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী
নিউ জার্সির অভিনেতা
ভারতের সুউচ্চ ভবনের তালিকা

এই তালিকায় ভারতের আকাশচুম্বী ভবনগুলি তাদের দাপ্তরিক ভাবে ঘোষিত উচ্চতার উপর ভিত্তি করে  স্থান পেয়েছে।

সর্বোচ্চ ভবন 
এই তালিকাটি মানসম্মত উচ্চতা পরিমাপের ভিত্তিতে কমপক্ষে ১৯০ মিটার (৬২৩ ফুট) উচ্চতায় দাঁড়িয়ে থাকা ভারতের ভবনগুলিকে চিহ্নিত করে। এই চূড়া এবং স্থাপত্য বিবরণ অন্তর্ভুক্ত কিন্তু রেডিও মাস্তুল অন্তর্ভুক্ত করা হয় না। তালিকাতে কেবলমাত্র সম্পূর্ণ ভবনগুলি এবং আধুনিক ভবনগুলি যা স্থাপত্যিকভাবে শীর্ষস্থানে অবস্থান করছে।

ভারতের সবচেয়ে লম্বা ভবনগুলির সময়রেখা

তথ্যসূত্র

 India Towers in South Mumbai 
 DB Crown at Prabhadevi, Mumbai 
 World Crest, Lower Parel, Mumbai by Lodha
 World One, Lower Parel, Mumbai
 Raheja Imperia, Worli, Mumbai
 Rustomjee Seasons, BKC Annexe, Mumbai
 Indiabulls Blu, Lower Parel, Mumbai
 7 Hughes, Hughes Road, Mumbai
 Indiabulls Sky, Lower Parel, Mumbai 
 The Altus, Ahuja, Worli, Mumbai
 Ahuja Towers, Worli, Mumbai
 Indiabulls Sky Forest, Lower Parel, Mumbai
 Indiabulls Sky Suites, Lower Parel, Mumbai

 Runwal Parel

বহিঃসংযোগ
 Supertach Crown Tower
 CTBUH India Buildings
 Theme Based Buildings In India 
 Diagram of India's Skyscrapers – Current, Proposed, and Under Construction

ভারতের সুউচ্চ ভবনসমূহের তালিকা
শংকর গোবিন্দ চৌধুরী স্টেডিয়াম

শংকর গোবিন্দ চৌধুরী স্টেডিয়াম ১৯৯৯ সালে প্রতিষ্ঠিত, বাংলাদেশের একটি জেলা পর্যায়ের স্টেডিয়াম। এটির অবস্থান নাটোর পৌরসভার পূর্বাংশে নাটোর-বগুড়া মহাসড়কের পাশে পটুয়াপাড়ায়। বাংলাদেশের বেশীরভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় নাটোর জেলা ক্রীড়া সংস্থার তত্ত্বাবধায়নে রয়েছে। বিশ হাজার দর্শক ধারণক্ষম স্টেডিয়ামটি জেলা ক্রীড়া সংস্থার আয়োজনে বিভিন্ন জেলা-উপজেলা, বয়স ভিত্তিক, স্কুল ক্রীড়া ও স্থানীয় লিগের স্বাগতিক মাঠ হিসেবে ব্যবহার হয়। এছাড়াও এটি বাংলাদেশের জাতীয় দিবসসমূহে রাষ্ট্রীয় কর্মসূচীর প্রধান আয়োজনস্থল।

১৯৯১ সালে ভূমি অধিগ্রহণ ১৯৯৯ সালে উদ্বোধনের মাধ্যমে স্টেডিয়ামটির প্রাথমিক নির্মাণ সম্পন্ন হয়। ২০১৪ সালে এটির প্রথম সংস্কার ও সম্প্রসারণ করা হয়। এটি জেলার প্রথম স্টেডিয়াম, অপরটি লালপুর উপজেলায় অবস্থিত, ২০০৬ সালে চালু হওয়া শহীদ মমতাজ উদ্দিন স্টেডিয়াম।

ইতিহাস 
১৯৯১ সালের নভেম্বরে নাটোর শহরের পূর্বাংশে স্টেডিয়াম নির্মাণের জন্য ভূমি অধিগ্রহণ ও শিলান্যাশ করা হয়। ভিত্তি প্রস্থর স্থাপনের সাড়ে চার বছর পর নির্মাণকাজ শুরু হয়। ১৯৯৬ থেকে ১৯৯৭-এর মাঝামঝি কাজ চলে। ১৮ মাসের মধ্যে ২.৫ কোটি টাকা ব্যয়ে প্রাথমিক নির্মাণ সম্পন্ন হয়। জাতীয় ক্রীড়া পরিষদ ১৯৯৭ সালের ২০ অক্টোবর স্টেডিয়ামটি নাটোর জেলা ক্রীড়া সংস্থার কাছে ব্যবহারের জন্য হস্তান্তর করে। ১৯৯৯ সালের ১২ জানুয়ারি শংকর গোবিন্দ চৌধুরীর মরণোত্তর সম্মানে স্টেডিয়ামটির নামকরণ ও আনুষ্ঠানিক উদ্বোধন করা হয়।

২০১২ সালের ২৩ মার্চ জাতীয় ক্রীড়া পরিষদ ৮ কোটি ৭৭ লাখ টাকা বাজেটে স্টেডিয়ামটির রাস্তা সংস্কার ও গ্যালারি আধুনিকায়নের মত সম্প্রসারণের কাজ শুরু করে। ২০১৪ সালের মধ্যে সম্প্রসারণ সম্পন্ন হয়।

অবকাঠামো 
স্টেডিয়ামটি ৪.৫ একর ভূমির উপর নির্মিত একটি ডিম্বাকার ক্রীড়া স্থাপনা। ২০১৪ সালে সম্প্রসারণের পর এটির গ্যালারি ১১ ধাপ বিশিষ্ট এবং ২০ হাজার দর্শক ধারণ করতে পারে। এছাড়াও স্টেডিয়ামের অভ্যন্তরে একটি মিলনায়তন আছে।

আয়োজন 
স্টেডিয়ামটি জেলা ফুটবল লিগ আয়োজনের স্বাগতিক মাঠ হিসেবে ব্যবহৃত হয়। ২০০৪  ও ২০০৫ সালে স্টেডিয়ামটি যথারীতি চতুর্থ ও পঞ্চম জাতীয় ফুটবল লিগের আঞ্চলিক প্রতিযোগিতার স্বাগতিক মাঠ ছিল।

জেলা ক্রীড়া সংস্থার আয়োজনে এখানে বয়স ভিত্তিক ফুটবল প্রতিযোগিতা হয়। ২০১৯ সালে স্টেডিয়ামটি অনূর্ধ্ব-২০ জাতীয় ফুটবলের বিভাগ দলের চূড়ান্ত খেলার ভেন্যু ছিল। ২০২৩ সালে এখানে দ্বিতীয় বাংলাদেশ যুব গেমসের উপজেলা পর্যায়ে নাটোর জেলা পর্বের ভলিবল, কাবাডি, ব্যাডমিন্টন, তায়কোয়ান্দো, দাবা ও মল্লক্রীড়া প্রতিযোগিতা হয়েছে।

ক্রীড়ানুষ্ঠানের বাইরে এটি বাংলাদেশের জাতীয় দিবসসমূহ তথা বাংলাদেশের স্বাধীনতা দিবস ও বিজয় দিবসের রাষ্ট্রীয় অনুষ্ঠান যথা - জাতীয় পতাকা উত্তোলন, কুচকাওয়াজ, ও স্কুল ও কলেজের শিক্ষার্থীদের শারীরিক কসরৎ প্রদর্শনের প্রধান স্থান।

তথ্যসূত্র 

বাংলাদেশের ক্রিকেট মাঠ
বাংলাদেশের ফুটবল মাঠ
বাংলাদেশের স্টেডিয়াম
নাটোরের ক্রীড়া অনুষ্ঠানস্থল
১৯৯৯-এ বাংলাদেশে প্রতিষ্ঠিত
মুসলেহ উদ্দিন ভূইয়া স্টেডিয়াম

মুসলেহ উদ্দিন ভূইয়া স্টেডিয়াম বা পুরাতন নাম আব্দুল মান্নান ভূঁইয়া স্টেডিয়াম হলো নরসিংদী জেলার প্রধান ও বৃহত্তম স্টেডিয়াম। এটি নরসিংদী সার্কিট হাউসের বিপরীতে অবস্থিত। এটি 
মূলত ক্রিকেট স্টেডিয়াম হলেও এখানে অন্যান্য খেলা যেমন ফুটবল, ব্যাডমিন্টন ইত্যাদিরও প্রশিক্ষণ ও প্রতিযোগিতা হয়ে থাকে।

বিবরণ 
অপ্রতিরোধ্য অগ্রযাত্রায় বাংলাদেশ শিরোনামে ১ সেপ্টেম্বর, ২০১৮ তারিখে এই স্টেডিয়ামে উন্নয়ন কনসার্ট অনুষ্ঠিত হয়েছিল।

আরও দেখুন 

 বাংলাদেশের ক্রীড়া স্থাপনাসমূহ
 বাংলাদেশের ক্রিকেট মাঠের তালিকা

তথ্যসূত্র

বহিঃসংযোগ

বাংলাদেশের ক্রিকেট মাঠ
বাংলাদেশের ফুটবল মাঠ
নরসিংদী জেলা
বাংলাদেশের স্টেডিয়াম
শহীদ আইভি রহমান পৌর ষ্টেডিয়াম

শহীদ আইভি রহমান পৌর ষ্টেডিয়াম বা শহীদ আইভি রহমান পৌর স্টেডিয়াম (ভৈরব  স্টেডিয়াম নামেও পরিচিত), ২০২০ সালে প্রতিষ্ঠিত বাংলাদেশের একটি উপজেলা পর্যায়ের স্টেডিয়াম। স্টেডিয়ামটি কিশোরগঞ্জ-ভৈরব মহাসড়কের পূর্ব পাশে অবস্থিত। বর্তমানে এই স্টেডিয়ামে বাংলাদেশের জাতীয় দিবসসমূহের কর্মসূচী পালন, আন্তঃস্কুল ও কলেজ পর্যায়ের বিভিন্ন প্রতিযোগিতা আয়োজন এবং ফুটবল, ক্রিকেট ও অন্যান্য খেলার জন্য ব্যবহৃত হচ্ছে। মূলত ক্রিকেট মাঠের আকৃতি হলেও সব ধরনের খেলার জন্যই স্টেডিয়ামটি ব্যবহৃত হচ্ছে। স্টেডিয়ামের পূর্ণাঙ্গ নির্মাণ শেষ হলে এখানে একটি ক্রিকেট একাডেমি করার পরিকল্পনা রয়েছে। বাংলাদেশের অন্যান্য ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত এবং উপজেলা ক্রীড়া সংস্থা ও ভৈরব পৌরসভার তত্ত্বাবধায়নে রয়েছে।

ইতিহাস 
জাতীয় ক্রীড়া পরিষদ বিশেষ প্রকল্পের মাধ্যমে বাংলাদেশের ১১টি উপজেলায় পূর্ণাঙ্গ স্টেডিয়াম নির্মাণের উদ্যোগ নেয়। এটি সেগুলির মধ্যে একটি। ২০০৮ সালে প্রাথমিক নির্মাণ পরিকল্পনা করা হয়। ২০১৬ সালে জাতীয় ক্রীড়া পরিষদ স্টেডিয়ামটিতে দ্বিতল প্যাভিলিয়ন ভবন নির্মাণসহ মাঠ উন্নয়ন, গ্যালারি, ড্রেন, চারদিকে দেয়াল ও গ্রিল নির্মাণ এবং মাটি ভরাট বাবদ ৮ কোটি ৬৯ লাখ টাকা বরাদ্দ দেয়া ১৫ জুলাই,২০১৬তে এই স্টেডিয়ামের নির্মাণ কাজ শুরু হয় মেসার্স ভূইয়া এন্ড ভূইয়া ডেভেলপার ও মেসার্স খলিলুর রহমান নামে দুটি ঠিকাদারী প্রতিষ্ঠান স্টেডিয়ামের নির্মাণকাজ শুরু করে এবং চার কোটি ৮৮ লাখ টাকা ব্যয়ে ৭০০ ফুট গ্যালারি নির্মাণ করে এবং তিন কোটি ৬৭ লাখ টাকা ব্যয়ে প্যাভিলিয়ন, সীমানাপ্রাচীর ও মাঠ উন্নয়নের কাজ করে রাজু এন্টারপ্রাইজ এবং বিইজেবি নামক দুইটি প্রতিষ্ঠান। ডিসেম্বর, ২০১৭ তে অনিয়মের অভিযোগে স্টেডিয়ামের নির্মাণকাজ বন্ধ রাখা হয়েছিল। ইতোমধ্যে স্টেডিয়ামের বেদখল হয়ে যাওয়া ভূমি উদ্ধার করা হয়। নভেম্বর, ২০১৮-এর মধ্যে স্টেডিয়ামের  প্রাথমিক নির্মাণ কাজ শেষ হয়। ২০১৮-১৯ অর্থবছরে এই স্টেডিয়ামের জন্য আরো ৪৫ লক্ষ টাকা বরাদ্দ করা হয়। ২০২০ সালের ২৮ ফেব্রুয়ারি আইভি রহমানের মরণোত্তর সম্মানে স্টেডিয়ামটির নামকরণ ও আনুষ্ঠানিক উদ্বোধন করা হয়।

কাঠামো ও বৈশিষ্ট্য 
স্টেডিয়ামের মাঠ গোলাকার এবং তিন একর ভূমির উপর নির্মিত। ক্রিকেট, ফুটবল খেলা আয়োজন করার পাশাপাশি অন্যান্য খেলাধুলা আয়োজনের উপযোগী। পূর্ণাঙ্গ আধুনিক প্যাভিলিয়ন রয়েছে। রয়েছে গাড়ি পার্কিংয়ের জন্য আধুনিক সুবিধা। পুরুষ এবং মহিলাদের জন্য পৃথক পৃথক আধুনিক সুবিধা সংবলিত নামাজের স্থান রয়েছে। প্রাথমিকভাবে ৭০০ ফুট বাদে পূর্ব অংশে গ্যালারি নির্মাণ করা হয়নি। বর্তমানে স্টেডিয়ামে গ্যালারিতে প্রবেশের জন্য ছয়টি প্রবেশমুখ রয়েছে।

আয়োজন 
এই স্টেডিয়ামে বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।

উল্লেখযোগ্য আয়োজন 

১৬ জুলাই, ২০১৯: ভৈরব উপজেলা শিক্ষা অফিসের আয়োজনে এই স্টেডিয়ামে বঙ্গবন্ধু ও বঙ্গমাতা ফুটবল টুর্নামেন্ট-২০১৯-এর ফাইনাল খেলা অনুষ্ঠিত হয়েছে।

অন্যান্য ব্যবহার 
খেলাধুলা ছাড়াও এই স্টেডিয়াম জনসমাবেশ ও অন্যান্য কাজে ব্যবহৃত হয়েছে।

 নির্মাণের পূর্বে এই স্টেডিয়ামের মাঠ হেলিকপ্টার অবতণের জন্য ব্যবহৃত হয়েছে।
 নির্মাণের পূর্বে এই স্টেডিয়ামের মাঠে গবাদি পশু বিক্রির অস্থায়ী হাট বসানো হয়েছিল।

তথ্যসূত্র

বহিঃসংযোগ 
 ভৈরব উপজেলা খেলাধুলা ও বিনোদন 

২০১৮-এ প্রতিষ্ঠিত
কিশোরগঞ্জ জেলা
বাংলাদেশের স্টেডিয়াম
বাংলাদেশের ক্রিকেট মাঠ
বাংলাদেশের ফুটবল মাঠ
কিশোরগঞ্জের ক্রীড়া অনুষ্ঠানস্থল
আইভি রহমানের স্মারক
২০২০-এ বাংলাদেশে প্রতিষ্ঠিত
দেগঙ্গা বিধানসভা কেন্দ্র

দেগঙ্গা  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

দেগঙ্গা বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২০ নং দেগঙ্গা বিধানসভা কেন্দ্রটি কদম্বগাছি ও কোটরা গ্রাম পঞ্চায়েত গুলি 
বারাসাত-১ সমষ্টি উন্নয়ন ব্লক এবং আমুলিয়া, বেড়াচাঁপা-১, বেড়াচাঁপা-২, চাকলা, চৌরাসি, হাদিপুর ঝিকরা-১, কোলসুর, নুরনগর ও সোহাই-শ্বেতপুর  গ্রাম পঞ্চায়েত গুলি দেগঙ্গা সমষ্টি উন্নয়ন ব্লক এর অন্তর্গত।

বিধানসভার বিধায়ক

নির্বাচনী ফলাফল

২০১৬

২০১১

১৯৭৭-২০০৬
২০০৬ সালের রাজ্য বিধানসভা নির্বাচনে, এআইএফবি এর ডা.মোর্তজা হোসেন দেগঙ্গা বিধানসভা কেন্দ্র থেকে জয়ী হন এআইটিসি এর মজিদুল হক সাহাজীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের এমডি. ইয়াকুব ২০০১ সালে তৃণমূল কংগ্রেসের আব্দুর রউফকে পরাজিত করেন। ১৯৯৬ সালে কংগ্রেসের ইদ্রিস আলীকে  এবং ১৯৯১ সালে কংগ্রেসের আশানউল্লাহকে পরাজিত করেন।  আইইউএমএলের এ.কে.এম. হাসান উজ্জামান ১৯৮৭ সালে ফরওয়ার্ড ব্লকের ডা. মোর্তজা হোসেনকে পরাজিত করেন। ফরওয়ার্ড ব্লকের মোর্তজা হোসেন ১৯৮২ সালে 
আইইউএমএলের এ.কে.এম. হাসান উজ্জামানকে পরাজিত করেন। আইইউএমএলের এ.কে.এম. হাসান উজ্জামান ১৯৭৭ সালে ফরওয়ার্ড ব্লকের এমডি. ইয়াকুবকে পরাজিত করেন।

১৯৫১-১৯৭২
কংগ্রেসের এম. শোকত আলী ১৯৭২ সালে জয়ী হন। ১৯৭১ এবং ১৯৬৯ সালে নির্দল/প্রোগ্রেসিভ মুসলিম লিগ হারুন-ওর-রসিদ জয়ী হন। ১৯৬৭ সালে বাংলা কংগ্রেসের জে.কবির জয়ী হন। কংগ্রেসের মৌলানা বাজলুর রহমান দুর্গাপুরি ১৯৬২ সালে জয়ী হন। কংগ্রেসের রফিউদ্দিন আহমেদ ও অতুল কৃষ্ণ রায় উভয়ই ১৯৫৭ সালে দেগঙ্গা যৌথ আসনে জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের রফিউদ্দিন আহমেদ দেগঙ্গা কেন্দ্র থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি